چین‌ه تحویل قانون لاییحه‌سینه قارشی اعتراضلارین داوام ائتدیگی هونگ کونگ اؤزل ایداری بؤلگه‌سینده پولیسین ایجازه وئرممه‌سینه باخمایا‌راق، گؤستریچی‌لر یوروش تشکیل ائتدی.
پولیس‌ین یالنیز چاتر گاردن پارکین‌دا اعتراضا ایجازه وئرمه‌سینه باخمایا‌راق، ایکی قروپا آیریلان اون مین‌لرله نوماییشچی‌نین بیر قیسمی آلیش وئریش بؤلگه‌سی  Causeway Bay-یه بیر قیسمی ده چین‌ین منطقه‌دکی ایرتیباط اوفیسینه گئتدی.
هونگ کونگ پولیس، کئچن هفته سونو نوماییشچی‌لرین ماسکا‌لی شخص‌لر طرفین‌دن سالدیری‌یا معروض قالدیغی یوان لونگ بؤلگه‌سینده دونن یوروش ائدن‌لره گؤز یاشی آخیدیجی گازلا موداخیله ائتمیشدی.
اؤتن هفته سونو یوان لونگ مترو ایستگاهیندا اوزلری ماسکا‌لی، آغ پالتارلی اونلارلا آدام اللرینده دینک‌لرله نوماییشچی‌لری و یولجو‌لاری دؤوموش، 45 نفرین یارالاندیغی حادثه‌یه پولیس‌ین گئج موداخیله ائتمه‌سی ناراضی‌لیقلا قارشیلانمیشدی.
هونگ کونگ محکوم اولونموش و یا حاق‌لاریندا جینایت نیسبتی اولان شخص‌لرین چین‌ه، ماکاو اؤزل ایداره بؤلگه‌سینه و تایوان‌ا اعاده‌سینی آسان‌لاش‌دیران قانون لاییحه‌سی، 3 آوریلده پارلامنته تقدیم اولونموشدو.
لاییحه، سیاسی جینایت‌لری احاطه خاریجینده توتور آنجاق 7.4 میلیون اها‌لی‌لی هونگ کونگ خالقین بؤیوک بؤلومو، اینسان‌لارین چین‌ین محکمه سیستمی آلتیندا کئیفی نظارت‌لر، عدالت‌لی اولمایان محکمه پروسه‌لری و حتی ایشگنجه‌یه معروض قالاجاغی قایغی‌سینی بؤلوشور.
